Diari Oficial de la Generalitat Valenciana


Sumari del DOGV 6737, del 20-03-2012 (2012/2600)

RESOLUCIÓ de 14 de febrer de 2012, de la Conselleria de Turisme, Cultura i Esport, sobre cessament i nomenament de membres del Consell Assessor de Biblioteques, de lliure designació per la Conselleria de Turisme, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2600


Data del document
:   14-02-2012

Organisme emissor
:   Conselleria de Turisme, Cultura i Esport

Tipus de document
:   Resolució

Descriptors 

:   * Conselleria de Turisme, Cultura i Esport

RESOLUCIÓ de 14 de febrer de 2012, de la Conselleria de Turisme, Cultura i Esport, sobre cessament i nomenament de membres del Consell Assessor de Biblioteques, de lliure designació per la Conselleria de Turisme, Cultura i Esport. [2012/2600]  
La Llei 4/2011, de 23 de març, de la Generalitat, de Biblioteques de la Generalitat Valenciana, dedica el títol III al Consell Assessor de Biblioteques i en determina les funcions i la composició.  
L'actual Consell Assessor de Biblioteques es va crear per la Llei 10/1986, de 30 de desembre, d'Organització Bibliotecària de la Comunitat Valenciana, que queda derogada amb la publicació d'esta nova llei de biblioteques. Per este motiu, la composició del Consell Assessor de Biblioteques ha de ser renovada i ha d'adaptar-se a allò que s'ha regulat per l'esmentada llei.  
La Llei 4/2011 regula la composició del Consell Assessor de Biblioteques en l'article quaranta, segons el qual estarà format pel president, el vicepresident i els vocals. En serà president el titular de la conselleria competent en matèria de biblioteques de la Generalitat; vicepresident, el director general competent en matèria de biblioteques i vocals:  
  
a) El funcionari de major rang de la Biblioteca Valenciana.  
b) El cap de servici responsable en matèria de biblioteques.  
c) Un representant del Col·legi Oficial de Bibliotecaris i Documentalistes de la Comunitat Valenciana.  
d) Un representant del Consell Valencià de Cultura.  
e) Fins a quatre membres de lliure designació del titular de la conselleria competent en matèria de biblioteques, un dels quals serà membre de la Xarxa de Biblioteques Especialitzades i Centres de Documentació de la Generalitat.  
f) Un representant de la Federació Valenciana de Municipis i Províncies.  
El secretari serà el funcionari de major rang en matèria de biblioteques de la direcció general competent en matèria de biblioteques.  
Atés que els membres del consell assessor que preveuen els apartats a),b),c)d) i f) ho són per raó del càrrec o han de ser designats per altres entitats, només correspondria renovar, i en conseqüència designar, els quatre vocals que contempla l'apartat e) de la norma.  
De conformitat amb les facultats que m'atribuïxen l'article 40 de la Llei 4/2011, de 23 de març, de la Generalitat de Biblioteques de la Generalitat Valenciana, resolc:  
  
Primer  
Nomenar els quatre vocals que han de formar part del Consell Assessor de Biblioteques en la seua condició de lliure designació i que són els següents:  
- Mª Cruz Cabeza Sánchez-Albornoz (directora de la Biblioteca Històrica de la Universitat de València)  
- Mª Fernanda Peset Mancebo (professora de la Universitat Politècnica de València del Departament de Comunicació Audiovisual, Documentació i Història de l'Art).  
- Mª Jesús Carrillo Martínez (directora de la Biblioteca Pública Provincial de València)  
- David Picher Terol, (bibliotecari del CEFIRE d'Alcoi) com a membre de la Xarxa de Biblioteques Especialitzades i Centres de Documentació de la Generalitat.  
  
Segon  
Ordenar la publicació de la present resolució en el Diari Oficial de la Comunitat Valenciana.  
  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, i contra esta resolució, que posa fi a la via administrativa, es pot interposar un recurs potestatiu de reposició o directament un recurs contenciós administratiu en els terminis i davant dels òrgans indicats a continuació:  
a) El recurs de reposició, davant de l'òrgan que ha dictat l'acte, en el termini d'un mes des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació en el Diari Oficial de la Comunitat Valenciana.  
  
València, 14 de febrer de 2012.- La consellera de Turisme, Cultura i Esport: Lola Johnson Sastre.